# Peterdi Sándor; Marianovich

(Nagyszentmiklós, 1855–Újpest, 1917. febr. 20.): színész, rendező, igazgató. Az 1870-es évek közepén magyarosította nevét Marianovichról Peterdire. 1874-ben Krecsányi Ignácnál kezdett. Pályájának első évtizedében sűrűn változtatta társ.-ait. 1896-tól kapott színigazgatói engedélyt. 1897-ben a Délvidéki Színikerület igazgatója lett; 1900-ban azonban már felhagyott a színházvezetéssel. Mint elsőrendű szerelmes színészt foglalkoztatták, de hős- és társalgási szerepekben is kitűnő volt. F.Sz. Hamlet, Rómeó (Sh.); Márton gazda (Csepreghy F.: Sárga csikó).

M.A. 1875: Népszínház; 1876: Kétszery József–Saághy Zsigmond, Szabadka; 1877: Kétszery–Saághy, Eperjes; 1878: Nyíregyháza, Szatmár; 1879: Huszti, Miskolc, Szeged; 1880: Aradi Gerő, Csóka Sándor; 1881: Lászy Vilmos; 1883: Miklóssy Gyula; 1884: Lászy Vilmos; 1885: Kassa, Ungvár, Felvidék; 1886–1890: Krecsányi Ignác; 1890–1893: Szabadka, Debrecen; 1893–1896: Szeged, Pécs; 1896: Orosháza, Makó, Nagyszentmiklós, Hódmezővásárhely, Nagybecskerek; 1897: Lugos, Fehértemplom, Versec, Kalocsa, Mohács, Siklós, Szigetvár, Nagybecskerek; 1900: Somogyi Károly; 190?: Balla Károly; 1904: Krémer Sándor; 1905: Somogyi Károly; 1906: Krémer Sándor; 1907: Heves Béla.