# Domahidy László

(Debrecen, 1920. júl. 10.– ): énekes (basszus). A Zak-n dr. Molnár Imre irányításával végezte tanulmányait 1938-tól 1941-ig. 1941-ben debütált a Traviatában (Verdi) a kolozsvári operában. 1947–1980 között az Operaház magánénekese. Pályafutása során több mint 80 szerepet énekelt, elsősorban karakterbasszusként nyújtott kiemelkedő alakításokat. Vendégszerepelt a Távol-Keleten, valamint Európa jelentős operaszínpadain. Érdemes művész (1980). F.Sz. Ozmin (Mozart: Szöktetés a szerájból); Basilio (Rossini: A szevillai borbély); Sparafucile (Verdi: Rigoletto); Pistol (Verdi: Falstaff); Hunding (Wagner: A walkür); Varlaam (Muszorgszkij: Borisz Godunov).