# Győző László

(Szekszárd, 1918. máj. 9.–Bp., 1973. febr. 18.): színész, műfordító. 1941-ben, a SzAk elvégzése után Sátoraljaújhelyen kezdte pályafutását. 1945 után különböző pesti színházaknál játszott. A Magyar Színháznál kezdett, 1947-től 1949-ig a Nemzeti Színház, majd az Úttörő, a Fővárosi Operettszínház és a Magyar Rádió önálló társ.-ának tagja volt. 1963-ban a szolnoki Szigligeti Színház szerződtette. Itt játszott haláláig. Népi alakokat formált meg hitelesen, bölcsességet sugározva. F.Sz. Hunter (Steinbeck: Lement a hold); Reich bácsi (Fejes E.: Rozsdatemető).