# Völcsey Rózsi

(Árpád, 1895. dec. 15.–Bp., 1966. jan. 7.): színésznő. A SzAk-t 1914-ben végezte el. 1915-ben Miskolcon kezdte pályáját. Vidéki városokban, Győrött, Nagyváradon, 1942-ben és 1944-ben Szegeden játszott. 1945-től 1948-ig a Magyar Színház tagja volt. Ezután a Magyar Rádió társ.-ához szerződött. 1966-ban érdemes művész kitüntetést kapott. Naivákat, majd jellemszerepeket formált meg. A rádióban erőteljes humorú népi figurákat alakított. F.Sz. Tímár Liza (Bródy S.); Lyon Lea (Bródy S.); Pernelle-né (Molière: Tartuffe); Aase anyó (Ibsen: Peer Gynt); Lorenne Smith (Saroyan: Így múlik el az életünk).