# Szalai József

(Bp., 1931. máj. 1.– ): színházigazgató, dramaturg. Az Eötvös Loránd Tudományegyetemen végzett tanulmányai után a SzAk dramaturg szakát végezte 1976-ban. 1960-tól 1964-ig a Magyar Cirkusz és Varieté Vállalat dramaturgja, 1966-tól 1975-ig a XVII. ker. Tanács, ill. a Fővárosi Tanács színházi osztályának főelőadója volt. 1975–1982 között a Vidám Színpad ig.-ja. 1982-ben a Szabadtéri Színpadok igazgatóságának munkatársaként szabadtéri revüket szerkesztett. 1983 óta a József Attila Színház dramaturgja.