# Színház, A

(1903. nov. 15.–1904. jún. 29.): Bp.-en megjelenő képes színházi hetilap. Szerk. Vári Dezső, Vajda László, Falk Richárd, Szász Bertalan, Mérő Béla. Szépirodalmi közleményeket, színházelméleti (André Antoine, Beöthy Zsolt, Jób Dániel), színpadtechnikai írásokat (jelmeztervezés, színpadi festés) és kritikákat közölt. Részletesen tudósított Európa színházi életéről. 1904 júl.-ától Színház és Élet c. jelent meg.