# Reviczky Gábor

(Tatabánya, 1949. márc. 28.– ): színész. A SzAk-n szerzett diplomát. A kaposvári Csiky Gergely Színház szerződtette. 1975–77-ben a debreceni Csokonai, 1977–78-ban a Miskolci Nemzeti, 1978–79-ben a kecskeméti Katona József Színház tagja volt. 1979-től 10 éven át a Vígszínházban játszott, majd két évre a Nemzeti Színházhoz szerződött. 1991-ben visszatért a Vígszínházba. Több filmben és tv-játékban is szerepelt. Jászai Mari-díjas (1986). F.Sz. Claudius (Sh.: Hamlet); Bolond, Malvolio (Sh.: Vízkereszt); Trinculo (Sh.: A vihar); Komoróczy (Barta L.: Szerelem); Sztavrogin (Dosztojevszkij–Wajda: Ördögök); Miskin herceg (Dosztojevszkij–Száraz Gy.: A félkegyelmű); Barabás (Örkény I.: Forgatóköny); Görgey Artúr (Illyés Gy.: Fáklyaláng); Sabelszkij (Csehov: Ivanov); Trepljov (Csehov: Sirály); Iszak Vengerovics (Csehov: Platonov); Stanley (Williams: A vágy villamosa); Li úr (Schisgal: Kínaiak); Tanár (Ionesco: Különóra); Mikár Ferenc (Szomory D.: Györgyike, drága gyermek); Schrank (Bernstein: West Side Story).

REVICZKY GÁBOR – Miskin herceg (Dosztojevszkij: A félkegyelmű)