# Magyar Színész Kamara

1990. febr. 5-én alakult meg. Feladata a m. színészet szolgálata, „az egyetemes magyar színjátszás szerves fejlődését elősegítő, értékközpontú, érdekközvetítő, -egyeztető és -képviseleti tevékenységet ellátó, továbbá a nemzetközi színházi kapcsolatok fejlesztését elősegítő, pártoktól, kormánytól független, nyilvántartott tagsággal rendelkező társadalmi szervezet”. Első elnöke: Törőcsik Mari volt. Vezetőségi tagok Balázsovits Lajos, Benedek Miklós és Trokán Péter voltak. 1992 jún.-ában létrehozta a Magyar Színész Kamara Alapítványt, amelynek célja a Kamara „művésztagjainak erkölcsi és anyagi támogatása”. Elnöke Tímár Éva. 1992. szept.-től a Kamara elnöke Jordán Tamás, vezetőségi tagok Margitai Ági, Spindler Béla, Rudolf Péter.