# Pásthy Mátyás

(Zombor, 1945. febr. 16.– ): színész. Színészstúdiót végzett az újvidéki Szerb Nemzeti Színházban. 1966-ban Zomborba szerződött, ahol szerb előadásokon lépett fel, 1970–1977 között a Szabadkai Népszínház m. tagozatának tagja, majd az Újvidéki Színház egy.-ének művésze lett. Drámai epizódszerepekben arat sikert. F.Sz. Bolingbroke (Sh.: II. Richárd); Pavle (Krleža: Golgota); Doktor Puba Agramer (Krleža: Galícia); Lucky (Beckett: Godot-ra várva); Szoljonij (Csehov: Három nővér); Tyelegin (Csehov: Ványa bácsi); Jepihodov (Csehov: Cseresznyéskert); Angelo (Betti: Bűntény a kecskeszigeten); Borbély (Tolnai O.: Végeladás); Aston (Pinter: A gondnok); Biedermann (Frisch); Bill (Maugham–Nádas G.–Szenes I.: Imádok férjhez menni); Doktor (Büchner: Woyzeck).