# Komár Júlia

(Miskolc, 1912–Buenos Aires, 1976. nov. 28.): színésznő. 1930–31-ben a kolozsvári színház tagja volt, majd a harmincas években szinte valamennyi fővárosi színházban játszott, 1932–33-ban a Belvárosi, 1933-ban a Pesti Színházban, 1934-ben a Terézkörúti Színpadon és az Andrássy úti Színházban, 1935-ben a Royal, 1937-ben a Művész és a Pesti, 1937–1939 között a Víg és a Belvárosi, 1940-ben a Magyar, 1941-ben az Andrássy Színházban. 1945-ben férjével, Páger Antallal elhagyta az országot. 1949-től 1954-ig az Argentínai Magyar Színház művésznőjeként működött. F.Sz. Marguerite (Krausz M.: Papucs); Paulette (Christine: Békebeli boldogság); Anna (Crawford: Udvari páholy); Lidi (Kerecsendi Kiss M.: Az első).