# Alexander Bernát

(Pest, 1850. ápr. 13.–Bp., 1927. okt. 13.): filozófiai író, színikritikus. 1911-től a Nemzeti Színház drámabírálója, 1922-től a SzAk dramaturgiatanára volt. Színikritikái a Budapesti Hírlapban és a Pester Lloydban jelentek meg. Filozófiai tárgyú munkássága mellett Shakespeare-, Corneille-, Diderot- és Madách-tanulmányai és magyarázatai jelentősek. F.M. Shakespeare Hamletje (1902); Shakespeare (1907); Madách Imre (1923).