# Tömöry Péter

(Kolozsvár, 1943. júl. 11.– ): rendező, író, költő. Tanulmányait 1961–1966 között a kolozsvári Babeş–Bolyai Tudományegyetem magyar–román szakán, és 1972–74-ben a marosvásárhelyi Szentgyörgyi István Színművészeti Intézet rendező szakán végezte. Tanított, foglalkozott újságírással, majd 1974-től a bukaresti televízió m. és német nyelvű adásának szerk.-rend.-je. 1978-tól Mo.-on él. Előbb a debreceni Csokonai Színház dramaturgja, 1979–1983 között a kecskeméti Katona József Színház rend.-je, majd vezető rend.-je. Három évadot Veszprémben töltött, 1986 óta pedig a zalaegerszegi Hevesi Sándor Színház rend.-je. F.R. Karinthy F.: Gellérthegyi álmok; Sh.: Szentivánéji álom; Csokonai V. M.: Karnyóné; Bulgakov: Iván, a rettentő; Tersánszky J. J.: Kakuk Marci; Szolzsenyicin: A kopasz és a lágerkurva, avagy a munka köztársasága. Könyve: A fogasra akasztott érzés (elbeszélések, színmű, 1970).