# Színpadművészeti Stúdió

(1928): a Zak kistermében léptek fel modern színpadművészeti törekvéseikkel. Vezetői Rékai András és Tiszay Andor, szereplők ifj. Oláh Gusztáv, Tolnay Pál, ifj. Gaál Mózes, Pünkösti Andor, Németh Antal, Balassa János, Peti Sándor, Kádár Anna voltak. Rékai kísérleti rendezéseiben Gordon Craig hatása és a filmszerű megoldások érvényesültek. Shakespeare, Büchner, Tzara és Géraldy drámáit mutatták be.