# Czobor Ernő

(Bp., 1884. dec. 18.–?): színész. A Vígszínház színésziskoláját végezte, majd Kassán, Miskolcon játszott. A fővárosban Nagy Endre Modern Színpad Kabaréjában játszott jelenetekben, blüettekben, tréfákban; tagja volt a Muskátli Kabarénak 1919–20-ban, a Fővárosi Kabarénak 1919-ben, Nagy Endre Pódium Kabaréjának 1921-ben, a Simplicissimus, az Imperial és a Pesti Kabarénak 1922–23-ban. Önálló számokkal is fellépett.