# Czintos József

(Marosvásárhely, 1946. máj. 30.– ): színész. Szülővárosa művészeti középiskolájának elvégzése után a marosvásárhelyi Szentgyörgyi István Színművészeti Intézetben szerzett diplomát 1969-ben. Azóta a szatmári Északi Színház tagja. Eleinte vj.-okban, zenés és prózai színpadi művekben játszott. Később egyre több elmélyülést igénylő karakterszerepet bíztak rá. F.Sz. Val (Williams: Orpheusz alászáll); Rendőr (Sebastian: A sziget); Hosszúkás (Kányádi S.: Ünnepek háza); Gauguin (Kocsis: Tárlat az utcán); Edek (Mrożek: Tangó); Hyppolit (Zágon I.: Hyppolit, a lakáj); Caliban (Sh.: A vihar); Fóris (Örkény I.: Kulcskeresők).