# Wellmann György

(Nagyvárad, 1946. ápr. 15.– ): színész. A kolozsvári Szentgyörgyi István Színművészeti Intézetet elvégezve 1971-ben Nagyváradra szerződött. 1982-ben áttelepült Mo.-ra, és a debreceni Csokonai Színház művésze lett. 1986 óta a zalaegerszegi Hevesi Sándor Színházban játszik. Epizód- és karakterszerepeket egyaránt alakít. Több előadóesten szerepelt. F.Sz. Osvald (Ibsen: Kísértetek); Bizonyos nagyságos úr (Szép E.: Lila ákác); Kézdi (Spiró Gy.: Kőszegők); Frank Strang (Shaffer: Equus); Leonato (Sh.: Sok hűhó semmiért).