# Vay Ilus

(Bp., 1925. febr. 20.– ): színésznő. Az Országos Színészegyesület iskolájának elvégzése után 1942-ben a Royal Revü Színházhoz szerződött. 1943-tól több vidéki és fővárosi színházban játszott. 1949-től rövid ideig a Vígszínházban, majd varietékben lépett fel. Gyakran szerepelt a Vidám Színpadon és a Thália Színházban. Egyénisége, humora főleg karakterszerepekben érvényesült. F.Sz. Ica (Bencsik I.: Kölcsönlakás); Anna (Konsztantyinov–Racer: Segítség, válunk!); Igazgatóné (Kaposy M.: Egy komisz kölök naplója).