# művészi bábjáték

a népi és vásári bábjáték mellett az európai bábjátszás legjellemzőbb megjelenési formája. A mo.-i művészi bábtörekvések az 1773-ban megnyílt eszterházi főúri bábszínházzal kezdődtek, majd – több mint egy évszázadnyi megszakítás után – a 20. sz. elején folytatódik Orbók Loránd Vitéz László Bábszínházával. A két világháború között Blattner Géza, Büky Béla és Rév István munkássága határozta meg a korszak művészi bábjátéktörekvéseinek arculatát. 1949, az államosítás után a művészi bábjáték intézményes keretek között, az Állami Bábszínházban folytatódott.