# Szűcs Lajos, dr.

(Bp., 1948. máj. 10.– ): karmester, zeneszerző. 1971-ben szerezte diplomáját a Zak középiskolai énektanár és karvezető szakán. 1974-től a debreceni Csokonai Színház tagja, ahol 1985-től karmester. 1971 óta a Zak debreceni tagozatán adjunktus. Doktori disszertációját Komplex művészetpedagógia kommunikatív aspektusból c. írta. 1979-ben a szombathelyi Nemzetközi Bartók Szemináriumon Somogyi Lászlónál tanult, majd 1981-től a leningrádi Rimszkij-Korszakov konzervatóriumban. Számtalan opera, oratórium, szimfonikus mű debreceni előadása fűződik a nevéhez.