# Bognár Elek

(Bp., 1904. ápr. 23.–Bp., 1985. júl. 21.): színész, oktató. Közgazdasági tanulmányokat folytatott, majd 1929-ben elvégezte a SzAk-t. Szegedi, pécsi és bp.-i színházakban komikus, karakter-, epizódszerepeket alakított. Beszédtechnikát is oktatott, két szakkönyve is megjelent. Alapelve az értelmes, érthető, érdekes beszédre megtanítani a tanítványait. F.M. A szónoklás és előadás művészete (1940); A szavalás, színjátszás és rendezés művészete (1947).