# Vas-Zoltán Iván

(Bp., 1951. febr. 6.– ): színész, rendező. 1969-től 1973-ig tanult a SzAk-n színészetet. 1974–1979 között a győri Kisfaludy Színház színésze, később dramaturg, rend. 1979–1982 között végezte el a rend. szakot. 1982-től a Pécsi Nemzeti Színházban rend., majd 1988–1990-ben főrend. 1990 óta szabadfoglalkozású. F.Sz. Orlando (Sh.: Ahogy tetszik); Strobilus (Plautus: A bögre); Benvolio (Sh.: Rómeó és Júlia). F.R. Sarkadi I.: Elveszett paradicsom; Fowles–Vas-Zoltán I.: A lepkegyűjtő; Molière: Tartuffe; Gorkij: Éjjeli menedékhely; Háy Gy.: Appassionata.