# Lőrincz Ágnes

(Gyergyószentmiklós, 1960. febr. 7.– ): színésznő. Középiskolai tanulmányait a marosvásárhelyi művészeti líceumban végezte. A Szentgyörgyi István Színművészeti Intézetben 1983-ban szerzett diplomát. A kolozsvári Állami Operához szerződött. 1990–92-ben az Állami Magyar Színház színésznője lett. 1992-től a szatmári Északi Színházban játszik. Színes jellemeket alakító színésznő. F.Sz. Ledér (Vörösmarty M.: Csongor és Tünde); Martírio (García Lorca: Bernarda Alba háza); Eliza (Lerner–Loewe: My Fair Lady); Riquette (Ábrahám P.: Viktória); Krisztina (Sigmond I.: Szerelemeső).