# Udvardy Tibor

(Bp., 1914. szept. 4.–Bp., 1981. júl. 17.): énekes (tenor). Tanulmányait a Zak-n végezte. 1939-ben mutatkozott be az Operaházban a Hunyadi László (Erkel Ferenc) címszerepében. 1939–1974 között az Operaház magánénekese volt. Oratóriuménekesként is elismerték. Rendkívül sokoldalú énekes volt. A lírai tenorszerepektől egészen a drámai karakter hőstenoralakokig terjedt szerepköre. Vendégszerepelt Moszkvában, Prágában, Bécsben, Szófiában és az USA-ban. Liszt Ferenc-díjas (1952), érdemes (1955) és kiváló művész (1973). F.Sz. Cavaradossi (Puccini: Tosca); Henri (Puccini: A köpeny); Lenszkij (Csajkovszkij: Anyegin); Siegmund (Wagner: A walkür); Don José (Bizet: Carmen); Peter Grimes (Britten).

UDVARDY TIBOR