# Molnár Aranka

(Eger, 1902. dec. 11.–Kassa, 1982. aug. 28.): színésznő. 1917-ben Balla Kálmán soproni társ.-ában kezdte pályáját, majd Kecskeméten, 1920-tól ismét Sopronban, 1923–24-ben Pécsett, 1924–25-ben első férje, Miklósy Aladár társ.-ában, 1925–26-ban Miskolcon játszott. 1926–27-ben a Városi Színház, 1927–1929 között az újpesti, 1929–30-ban az Óbudai Kisfaludy Színház tagja volt. 1930–31-ben Iván Sándor társ.-ához szerződött. Kassán másodszor is férjhez ment, s visszavonult. Népszerű naiva és szubrett volt, de prózai művek fiatal leányszerepeit is sikerrel játszotta. F.Sz. Márta (Csiky G.: A nagymama); Júlia (Sh.: Rómeó és Júlia); Marika (Zágon I.); Jutka (Jarno: Az erdészlány); Katica (Meyer–Förster: Diákélet); Tökmag (Niccodemi).