# Lászlóné De Caux Mimi; Mari

(Kolozsvár, 1825–Újpest, 1906. dec. 8.): énekes-színésznő. Francia emigráns családból származott, apja az erdélyi gubernium tisztviselője volt. Pályáját 1838-ban kezdte Kilényi Dávid társ.-ánál, szülővárosában. 1843-ig vándorszínész, 1843-ban Petőfi Sándorral van egy társ.-ban Kecskeméten. 1843–1847 között a Nemzeti Színház tagja. 1845–47-ben László József színész felesége volt. Ekkor olaszországi tanulmányútra indult, ahonnan már nem tért vissza, hanem európai operaházakban folytatta pályáját – London, Párizs, Hamburg, Bécs. Naivaszerepeket játszott, lírai szopránszólamokat énekelt. Gyakran és sikerrel lépett fel népszínművekben is. Külföldön lírai és drámai szopránszerepeket egyaránt énekelt. F.Sz. Cordélia (Sh.: Lear király); Marcsa (Hirschfeld: Tündérkastély Magyarországon); Amina (Bellini: Az alvajáró); Borgia Lucrezia (Donizetti); Semiramis (Meyerbeer); Norma (Bellini). – Ir. Pásztor M.: D. C. M. emlékei (Magyar Hírlap, 1930. febr. 23.).