# Magyar János

(?, 1794–Debrecen, 1874. szept. 21.): színész. 1821-ben Kilényi Dávid társ.-ában játszott. 1824-ben Székesfehérvárott szerepelt, és velük vett részt a pozsonyi országgyűlési előadásokon is. 1848-ig volt a pályán. Szeged, Miskolc, Esztergom, Debrecen, Szatmár voltak főbb állomáshelyei. 1849 után Ungvárott lett korcsmáros, majd kórházi felügyelő. Mindvégig epizódszerepeket alakított. Két színházi zsebkönyv kiadója.