# Szinetár Miklós

(Bp., 1932. febr. 8.– ): rendező, színházigazgató. A SzAk elvégzése után 1953-ban a Fővárosi Operettszínház rend.-je, később főrend.-je lett. 1960-tól a Petőfi Színház műv.-i vezetője volt. 1962-től a MTV főrend.-je, 1971-től műv.-i vezetője, 1974-től műv.-i ig.-ja, 1979-től elnökhelyettese, 1986-tól 1990-ig főrend.-je. 1954 óta tanít a SzAk-n. 1993-tól a Fővárosi Operettszínház ig.-ja. Sokoldalú művész, jelentős televíziós alkotó. Látványos, újszerű operarendezésein kívül rendez színművet, táncjátékot színpadon, filmen egyaránt. Az egyes műfajok, – legyen az klasszikus dráma vagy operett –, legértékesebb sajátosságait biztos ízléssel kelti életre, feltárja az emberi vonásokat s úgy újítja meg a hagyományokat. Kossuth-díjas (1970), Jászai Mari-díjas (1956, 1961), érdemes (1967) és kiváló művész (1978), Balázs Béla-díjas (1974). F.R. Brecht–Weill: Koldusopera; Hubay M.–Vas I.–Ránki Gy.: Egy szerelem három éjszakája; Ibsen: A nép ellensége; Shaw: Szent Johanna; Verdi: Don Carlos; Molière: Tartuffe; Kander–Ebb: Kabaré; Molnár F.: Játék a kastélyban; Kodály Z.: Háry János, Székelyfonó; Petrovics E.: C’est la guerre; Mozart: Così fan tutte; Wagner: Tannhäuser. – Könyve: Kalandjaim (1988).

SZINETÁR MIKLÓS