# Pokorny-Pogány Janka; T.

(Bp., 1872. márc. 21.–Kolozsvár, 1955. nov. 10.)*: színésznő. Alig tizenöt évesen lett a Népszínház színiiskolájának növendéke. 1891-ben kezdte pályáját Szegeden Makó Lajos társ.-ánál, majd 1894–1902 között Miskolcon, Szabadkán és Kecskeméten játszott. Ott ment férjhez Tóth Elekhez, akivel együtt 1902-ben Nagyváradra szerződött, és színésznői pályafutásának végéig, 1934-ig a társ. tagja maradt. A közönség mindkettőjüket páratlan ünneplésben részesítette húszéves váradi pályafutásuk évfordulóján, 1922-ben. F.Sz. Boriska (Gárdonyi G.: A lámpás); Zórika (Lehár F.: Cigányszerelem); Gvendolen (Wilde: Bunbury); Iluska (Kacsoh P.: János vitéz); Médi (Schubert–Berté: Három a kislány).

* A dátumok javítva Cristina Szasz közlése alapján [2015.10.06.]