# Kende Paula

(Bp., 1880. jún. 29.–Bp., 1965. júl. 20.): színésznő. 1896-ban a SzAk-ról Krecsányi Ignác budai színtárs.-ához szerződött, aztán 1900–01-ben Pécsett hősnő és társalgási színésznő, majd 1904–07-ben Pozsonyban és 1907–1910 között Szegeden lépett fel. 1911-től 1949-ig a Vígszínház tagja volt. Zsánerszerepekben a tisztességes úriasszonyok, régi kúriák úrinőinek hű megformálója volt. F.Sz. Pearce-né (Shaw: Pygmalion); Velkovicsné (Mikszáth K.–Harsányi Zs.: A Noszty fiú esete Tóth Marival); Mama (Szenes B.: Az alvó férj); Anfisza (Csehov: Három nővér).