# Török Sándor

(Homoróddaróc, 1904. febr. 5.–Bp., 1985. ápr. 30.): író. Középiskolai tanulmányait abbahagyta, Erdélyben fizikai munkából tartotta fenn magát, és rövid ideig színész is volt. 1923-tól Erdélyben, 1929-től Szegeden, 1931-től Bp.-en volt újságíró. 1945 után a Rádiónál dolgozott, 1950-től a Tankönyvkiadó szerk.-je, 1959-től a Család és Iskola c. lap főszerk.-je volt. 1933-ban mutatta be első színművét a Nemzeti Színház. Baumgarten- (1933) és József Attila-díjas (1974). Drámái: Az idegen város (1933); Bankett a Kék Szarvasban (1935); A komédiás (1936); Április (1936); Prométheusz nem bánta meg (1939); A Pál utcai fiúk (Molnár F. regényéből, 1954).