# Barbay Ferenc

(Miskolc, 1943. jún. 11.– ): táncos. Az ÁBI-ben 1967-ben kapott balettművész diplomát, és 1969-ig az Operaház tagja volt. 1969 óta a müncheni Operaház szólistája, koreográfus. Tiszta technikájú, jó játékkészségű előadóművész. 1968-ban a Várnai Balettversenyen bronzérmet kapott. F.Sz. Crixus (Seregi L.: Spartacus); Királyfi (Seregi L.: A fából faragott királyfi); Kiválasztott ifjú (Tetley: Tavaszünnep); Pierrot (Tetley: Pierrot Lunaire).