# Miller Lajos

(Szombathely, 1940. jan. 23.– ): énekes (bariton). Tanulmányait 1961-től 1968-ig végezte a Zak-n dr. Sipos Jenő növendékeként. 1968–1986 között az Operaház magánénekese. Több nemzetközi énekverseny díjnyertese (Párizs, 1974; Budapest, 1975; Treviso, 1975). 1986-tól szabadfoglalkozású énekművész. Rendszeresen fellép a milánói Scala, a római opera, a bécsi Staatsoper, a müncheni Bajor Állami Opera, a párizsi Nagyopera, valamint a Buenos Aires-i Teatro Colón színpadán. Elsősorban Verdi vezető lírai bariton szerepei tartoznak a repertoárjához, amelyek közül számosat lemezre is rögzített. 1980-ban Kossuth-díjjal, 1974-ben Liszt Ferenc-díjjal tüntették ki. F.Sz. René (Verdi: Az álarcosbál); Simone Boccanegra (Verdi); Posa (Verdi: Don Carlos); Wolfram (Wegner: Tannhäuser); Valentin (Gounod: Faust); Anyegin (Csajkovszkij); Scarpia (Puccini: Tosca); Michonnet (Cilèa: Adriana Lecouvreur).

MILLER LAJOS