# Tihanyi Béla

(Miháld, 1883–Bp., 1941. dec. 27.): színész, rendező. 1902-től vidéki vezető társ.-nál játszott (Pécs 1902–1905, 1914–1915, 1916–1920), 1922–23-ban a Várszínház, 1923–1925 között a Blaha Lujza Színház tagja volt. Ezután ritkán jutott szerződéshez. 1932–1934 között operaszervező titkár, majd operarend. volt Fodor Oszkár pécsi társ.-ánál. 1936-tól 1940-ig az Országos Színészegyesület elnökeként tevékenykedett. Hősszerelmes, operett- és bariton operaszerepeket, valamint prózai jellemszerepeket játszott. F.Sz. Danilo (Lehár F.: A víg özvegy); Escamillo (Bizet: Carmen); Szörényi (Herczeg F.: Ocskay brigadéros); Tábornok (Bíró L.: Hotel Imperiál).