# Ernyiné Termetzky Franciska

(?–Debrecen, 1810. júl. 10.): színésznő. 1790-ben a pest-budai első m. színtárs. tagja. 1790. okt. 25-én és 27-én a társ. első hivatásos, m. nyelvű előadásán Simai Kristóf: Igazházi c. magyarított darabjában Igazházinét alakította. 1793-ban Ernyi Mihály színész felesége lett. 1796-ig, a társ. bukásáig játszott Pesten, majd férjével Erdélyben folytatta pályáját. 1806-ban a kolozsvári egy.-sel visszajött Mo.-ra, 1807–1808 között Pesten játszott. Ezután visszatért Kolozsvárra, majd Debrecenben élt és szerepelt haláláig. Fiatal lány- és anyaszerepek mellett énekesjátékokban is fellépett. F.Sz. Eresztra (Bessenyei Gy.: A filozófus); Franciska (Lessing: Barnhelmi Minna); Jutka Perzsi (Hafner–Chudy J.: Pikkó herceg és Jutka Perzsi); Klarissa (Paisiello: A magokhitt filozófusok); Afanasia (Kotzebue: Gróf Benyovszky); Járikó (Eckartshausen: Inkle és Járikó).