# Horváth László

(Szatmárnémeti, 1896–Auschwitz, 1944): színész, rendező. Lírai-hősi szerepeket játszott erdélyi és bp.-i színházakban a húszas években, később különböző karakterszerepeket, 1921-ben Nagyváradon, az 1923–24-es évadban Temesvárott és Brassóban Fekete Mihály társ.-ában, és még ugyanabban az évben Budapesten a Vígszínházban. 1926–28-ban ismét vidéki társ.-ok következtek, legsűrűbben aradi, temesvári és nagyváradi együttesek. Kitűnő adottságokkal, rendkívüli jellemformáló készséggel rendelkezett. A 30-as években gyakran rendezett, egy időben Szabadkay József társ.-ának főrendezője is volt. F.Sz. Cassio (Sh.: Othello); Szellemfi (Szigligeti E.: Liliomfi); VII. Károly (Shaw: Szent Johanna); Ajnádi (Nyírő J.: Jézusfaragó ember).