# Csurka István

(Bp., 1934. márc. 27.– ): író, politikus. 1952-től 1957-ig dramaturgiát tanult a SzAk-n. 1954-ben jelent meg első írása, 1956-ban első kötete. 1973-tól 1986-ig a Magyar Nemzet tárcaírója, 1981-től a Magyar Írók Szövetsége elnökségének tagja. 1987-ben a Magyar Demokrata Fórum egyik kezdeményezője. 1989–90-ben a Magyar Fórum főszerk.-je, 1991-től a szerkesztőbizottság elnöke és a Magyar Fórum Kft. ügyvezető ig.-ja, 1990 óta országgyűlési képviselő. Eleinte prózai műveket alkotott, később fordult érdeklődése a drámaírás felé. Műveiben mindig központi téma volt a politikum és a magyarság létkérdései. Filmforgatókönyveket is írt. József Attila-díjat kapott 1969-ben és 1980-ban. F.M. Az idő vasfoga (1967); Ki lesz a bálanya? (1970); Amerikai cigaretta (1978); Házmestersirató (1980); Vizsgák és fegyelmik (1990); Deficit (1967); Döglött aknák (1971); Megmaradni (1988).