# Farkas Lajos

(?, 1818–Kolozsvár, 1852. márc. 21.): színész, súgó, rendező. Szathmáryné Farkas Lujza testvére. 1818-tól volt színész. A legjelentősebb vándortárs.-ok tagjaként sikereit leginkább Kolozsvárott aratta, ahol 1824-ben, 1838–1842 között és 1851–52-ben volt szerződésben. 1846-ban és 1848-ban vendégként fellépett a Nemzeti Színházban, ahol 1848–51-ben tag is volt. Rendezői működésére 1847-től vannak adataink. Jó megjelenése hősszerelmesi szerepekre tette alkalmassá, kortársai azonos nevű pályatársaitól a „szép” jelzővel különböztették meg. F.Sz. Gróf Borotin (Grillparzer: Ősanya); Hunyadi János (Kisfaludy K.: Kemény Simon); Arthur (Czakó Zs.: Kalmár és tengerész).