# Udvardy Anna; Unatinszky

(Piraeus–Görögország, 1927. júl. 25.–Komárom, 1987. ápr. 20.): színésznő. 1946-ban fejezte be színitanulmányait az Országos Színészegyesület Színészképző Iskolájában, 1946–1948 között pedig a prágai konzervatóriumban tanult. 1952-től 1986-ig a komáromi Magyar Területi Színház művésznője volt. Magas színvonalú beszéd- és játékkultúrával ábrázolta a megpróbáltatott asszonysorsokat. F.Sz. Tímea (Jókai M.: Az aranyember); Beatrice (Heltai J.: A néma levente); Lujza (Schiller: Ármány és szerelem); Angustias (García Lorca: Bernarda Alba háza); Anya (Čapek: Anya); Kamilla (Szigligeti E.: Liliomfi).