# Gazsi Mariska, P.

(Nagyharsány, 1879. júl. 22.–Bp., 1953. okt. 27.): színésznő. Solymosy Elek színiiskolájába járt. 1893-ban a Népszínház szerződtette. 1903-tól 1931-ig a Vígszínház tagja volt. 1931–1936 között csak szerepekre szerződött. Kezdetben népszínművek naivaszerepeit játszotta nemes egyszerűséggel, utolérhetetlen természetességgel. Közvetlen játékstílusával a Vígszínházban drámai szerepekben is sikert aratott. F.Sz. Boriska (Tóth E.: A falu rossza); Blanche (O. Straus: Riquette); Márta (Csiky G.: A nagymama); Elza (Molnár F.: Az ördög); Ági néni (Mikszáth K.–Harsányi Zs.: A Noszty fiú esete Tóth Marival).