# Molnár Gabriella

(Bp., 1940– ): grafikus, díszlet- és jelmeztervező. 1965-ben végzett a bp.-i Képzőművészeti Főiskolán Kádár György osztályában. Gyakran szerepelt hazai és külföldi önálló és kollektív tárlatokon. Fa- és linómetszeteire a mozgalmasság, a népművészet, a népi fafaragások hatása jellemző. A nyolcvanas években többször tervezett díszletet és jelmezt színházaknak (Kecskemét, Győr). F.T. Németh L.: Az áruló; Molnár F.: Doktor úr.