# Imrédy Géza

(Versec, 1909. jan. 19.–Kolozsvár, 1987. jún. 2.): színész. Hetényi Elemér színiiskolájában tanult Nagyváradon 1927–1929 között, majd Szatmáron, Marosvásárhelyen és Aradon játszott. 1941–1944 között a bp.-i Erzsébetvárosi Színház tagja volt. 1945-ben visszatért Szatmárra. 1947-ben átszerződött Kolozsvárra, ahol 1975-ig, nyugdíjazásáig a társ. egyik vezető színésze volt. 1949–1952 között tanár a Magyar Művészeti Intézetben, ahol drámai gyakorlatot tanított. A szakmát tökéletesen ismerő, ötletes játékmesterként pályafutása során több mint száz előadást rendezett. Számos színpadi művet fordított és több dalszöveget is írt. Pályája elején főként operettekben szerepelt, később jellemszerepeket alakított. F.Sz. Ádám, Lucifer (Madách I.: Az ember tragédiája); Jegor Bulicsov (Gorkij: Jegor Bulicsov és a többiek); János pápa (Háy Gy.: Isten, császár, paraszt); von Walter (Schiller: Ármány és szerelem); Bolingbroke (Scribe: Egy pohár víz); Almaviva (Beaumarchais: Figaro házassága); Narrátor (Tolsztoj–Piscator: Háború és béka); Ill (Dürrenmatt: Az öreg hölgy látogatása).