# Olasz Lajos

(Arad, ?–?): színész, díszlettervező. 1920-ban az aradi színház újraalakulásakor Róna Dezső szerződtette. Egy év múlva az első teljes értékű évad legsikeresebb előadásában, A Notre-Dame-i toronyőrben (Hugo) eljátszotta Quasimodo szerepét. A prózai együttes legfőbb erősségeként, országos viszonylatban is kitűnő hős- és jellemszínészként emlegették. 1928-ban rövid időre Kolozsvárra szerződött Janovics társ.-ához – ekkor Nagyváradon is fellépett –, majd újra visszatért Aradra, ahol nemcsak színészi teljesítményeivel, hanem alkalmi díszlettervezőként is segítette az együttest.