# Bárány Frigyes

(Bp., 1930. nov. 17.– ): színész. Makay Margitnál tanult színészmesterséget. 1957-ben az Állami Déryné Színház szerződtette. 1960–64-ben a debreceni Csokonai, 1964–71-ben a József Attila, 1971–1972 között a győri Kisfaludy, 1972–74-ben a szolnoki Szigligeti, 1974–1981 között a Pécsi Nemzeti Színház voltak pályája állomásai. 1981-től a nyíregyházi Móricz Zsigmond Színház tagja. 1990 óta nyugdíjas. 1962-ben Az aranyember c. filmben vált országosan ismertté. Kezdetben dzsentris eleganciájú hősszerepeket alakított, később karakterszínész lett. Jászai Mari-díjas (1985), érdemes művész (1990). F.Sz. Agárdy Péter (Heltai J.: A néma levente); Don Juan (Molière); Konferanszié (Kander–Ebb: Chicago); Szakhmáry Zoltán (Móricz Zs.: Úri muri); Pickering ezredes (Shaw: Pygmalion); Bolyai Farkas (Németh L.: A két Bolyai); George (Albee: Nem félünk a farkastól); Malvolio (Sh.: Vízkereszt); Morus Tamás (Bolt: Kinek se nap, se szél).