# Szombathy Gyula

(Bp., 1945. jan. 3.– ): színész. A SzAk-n 1968-ban szerzett oklevelet, és a szolnoki Szigligeti Színházhoz szerződött, amelynek 1974-ig volt tagja. Ezután 1992-ig a Vígszínházban játszott. Több filmben szerepelt, és gyakran foglalkoztatják tv.-játékokban és szórakoztató műsorokban. Megnyerő színpadi egyéniség, kitűnő humorával főleg vj.-okban, kabarékban és szórakoztató műsorokban arat sikereket. Jászai Mari-díjas (1979). F.Sz. Syracusai Dromio (Sh.: Tévedések vígjátéka); Gaveston (Marlowe–Brecht: II. Edward); Zuboly (Sh.: Szentivánéji álom); Cirivis (Ciprian: Gácsérfej); Molière (Molière: Versailles-i rögtönzés); Csikasz (Molière: Dandin György); A kimért Pisti (Örkény I.: Pisti a vérzivatarban); Novotni (Örkény I.: Forgatókönyv); Frantisek (Déry T.–Presser G.: Képzelt riport egy amerikai popfesztiválról); Iván (Bulgakov: Iván, a rettentő); A tizedes (Dobozi I.: A tizedes meg a többiek); Füleky (Gyurkovics T.: Fekvőtámasz). F.R. Régi pesti kabaré.