# Csanak Béla

(Debrecen, 1900. máj. 20.–Bp., 1969. aug. 17.): zeneszerző, karmester. Festőművésznek készült, de Kacsoh Pongrác felfedezte zenei tehetségét. 1927-től 1930-ig, majd 1931–32-ben, és 1936–1940 között a debreceni Csokonai Színház karmestere volt. 1942-től 1949-ig évente egy-egy új operettjét vezényelte a bp.-i színházakban. 1949-től a Vígszínház, 1954–1962 között a Vidám Színpad társ.-ánál volt zenei vezető. Kezdeményezésére több színházban is két zongorával helyettesítették a zenekart. F.M. Párizsi expressz (1942); A legszebb éjszaka (1943); Családi szálloda (1945); Nászéjszaka (1949); Torkig vagyok a szerelemmel (1955).