# Kamara Varieté

(1939–1951; 1954–1978). A volt Terézkörúti Színpad helyén alakult 1939-ben Sallay György vezetésével, aki 1949-ig, az államosításig, állt az intézmény élén. Ekkor Karádi Béla lett a színház igazgatója. 1951-ben Artista Varieté néven folytatta működését. 1954-ben visszakapta eredeti nevét. Artista műsorokra építő kabaré-varieté jellegét 1977-ig megtartotta. 1978-tól helyét a Játékszín foglalta el.