# Péva Ibolya

(Nyírbátor, 1941. márc. 25.– ): színésznő. 1960-ban végezte el Rózsahegyi Kálmán színiiskoláját, 1961-ben pedig a Bábstúdiót. 1961–1966 között a Honvéd Művészegyüttes tagja volt. 1965-ben kapott működési engedélyt. 1966-tól a Miskolci Nemzeti, 1969-től egy évig a kecskeméti Katona József Színházban játszott. 1970 óta ismét a Miskolci Nemzeti Színház művésze. 1984-től gyakran vendégszerepel Kassán. Sokoldalú művésznő, fő- és karakterszerepeket egyforma sikerrel alakít. F.Sz. Saci (Szakonyi K.: Adáshiba); Hero (Sh.: Sok hűhó semmiért); Dorine (Molière: Tartuffe); Marie (Vian: Mindenkit megnyúzunk); Emerencia (Nestroy: Szabaccság Mucsán); Smeraldina (Gozzi: Szarvaskirály).