# Sudlik Mária

(Bp., 1942. máj. 25.– ): énekesnő (szoprán). Énektanulmányait a bp.-i Bartók Béla Zeneművészeti szakközépiskolában Feleki Rezső, majd 1961–1964 között a Zak-n dr. Sipos Jenő irányításával végezte. 1967-től az Operaház magánénekesnője. Monteverdi: Poppea megkoronázása c. művének címszerepében mutatkozott be. Repertoárja rendkívül széles, szinte az egész operairodalmat felöleli. Valamennyi szerepmegformálását nagyfokú művészi elmélyültség jellemzi. Egyaránt fontos számára a szuggesztív színészi játék és a tökéletes zenei megformálás. Legnagyobb sikereit Verdi-operák drámai hősnőjeként nyújtotta. 1974-ben Liszt Ferenc-díjat, 1984-ben Székely Mihály-plakettet, 1984-ben érdemes művész címet kapott. F.Sz. Aida (Verdi); Erzsébet (Verdi: Don Carlos); Desdemona (Verdi: Otello); Tosca (Puccini); Grófné (Mozart: Figaro házassága); Leonora (Verdi: A trubadúr, A végzet hatalma).

SUDLIK MÁRIA – Tábornagyné (R. Strauss: Rózsalovag)