# Váry Zoltán; Honenlohe Siegfried

(Bp., 1923. nov. 12.– ): színész, gyárigazgató. 1949-ben lett a Buenos Aires-i Magyar Színjátszó Társaság tagja, amelyben az együttes feloszlásáig játszott. 1959-ben alapító tagja lett a második Magyar Színjátszó Társaságnak. Civilben gyárigazgató volt, és a művészi pályán nemcsak mint színész, hanem mint rend. is működött. F.Sz. Balassa bíró (Mikszáth K.–Harsányi Zs.: A vén gazember); Gerardo, vőlegény (Vaszary J.: A láthatatlan család); Miguel (Coward: A márkiné); Ádámi, főmérnök (Bónyi A.: Édes ellenség); Alfred Granger (Maugham: Kenyérkereső).