# Böröndi Tamás

(Bp., 1955. márc. 8.– ): színész. A SzAk elvégzése után 1980-ban a debreceni Csokonai Színház tagja lett. 1984-től a Fővárosi Operettszínházban, majd a Vidám Színpadon játszott. A Rock Színház stúdiójának zenés mesterség tanára. F.Sz. Rudi (Fényes Sz.: Maya); Miska (Szirmai A.: Mágnás Miska); Cliff (Osborne: Dühöngő ifjúság); Herold (Shaffer: Black Comedy); Joe (Stone–Wilder–Diamond–Styne: Van, aki forrón szereti); Willy (Coleman–Stewart: Szeretem a feleségem); Bernard (Camoletti: Négy meztelen férfi).